Craiova Live

Ana Coman - Lansare vinyl „Nouă pretexte să nu mă uiți”
2025-06-09 20:30 - 22:30 (Europe/Bucharest) | Dolj
Ana Coman • Lansare vinyl „Nouă pretexte să nu mă uiți”Luni, 9 iunie, ora 20:30 (open doors 19:00)Locație: Biergarten, Craiova• • • • • • • • • •Ana Coman a adunat nouă dintre piesele voastre de suflet de pe cele trei albume lansate până acum, piese pe care ați plâns, ați râs și le-ați simțit cu toată ființa, și le-a pus pe un…. VINYL.
Ladies and gents, PRIMUL VINYL Ana Coman este aici.Vinyl-ul va ajunge pe 9 iunie în Biergarten Craiova, în cel mai frumos concert de lansare al unui material nou Ana Coman.
Primele 50 de viniluri la PRESALE sunt disponibile de cumpărat pe shop.bandbook.ro! Restul le veți găsi la preț întreg după epuizarea PRESALE-ului.• • • • • • • • • •Deși cântă de mică, de abia prin 2018 Ana Coman și-a dat seama că muzica este mult mai mult decât un hobby. A început în variantă acustică, voce și chitară, la Radio Guerrilla, în cadrul rubricii “Ana are cântec”. Ulterior, Ana început să-și lanseze propriile piese și a avut parte de o ascensiune rapidă, participând la mari festivaluri din țară. În 2020, ea și-a lansat primul album, „9 missed calls”.
Numele vinyl-ului “Nouă pretexte să nu mă uiți” adună în el bucăți din fiecare album, iar vinyl-ul în sine va avea 9 dintre cele mai ascultate și fredonate piese de voi în concerte:
SIDE ASuvenirCum eștiApel în așteptare feat. Om la lunăPână mâine
SIDE BStângaciContratimpUltimul refren feat. Florin GalanNu ți-am spus tot feat. Jean GavrilRun• • • • • • • • • •Biletele sunt disponibile prin Iabilet.ro
Early bird: 60 leiPresale: 65 leiAcces general: 70 leiElevi/studenți: 50 lei• • • • • • • • • •Un eveniment marca BandBook

Miroase a pradă
2025-06-07 19:00 - 20:30 | Teatrul Național Craiova – Sala Atelier, Str. A. I. Cuza, nr. 11, Craiova, Dolj, 200585, România
Distribuția
Raluca Păun
Ramona Drăgulescu
Romaniţa Ionescu
Claudiu Mihail
Marian Politic
Alex Calangiu
de Michele Lowe
Regia: Alexandru Boureanu
Traducerea: Ramona Drăgulescu
Decor: Vlad Drăgulescu
Costume: Lia Dogaru
Sufleor: Anca Maria Ilinca
Data premierei: 08 Decembrie 2018
Durata: 90 min.
Genul spectacolului: Comedie neagră
Sinopsis:
Dacă ai putea să-ți omori soțul, ai face-o? Da, cu condiția să poți păstra secretul. Doar ești femeie… Miroase a pradă este o comedie neagră cu evidente accente feministe, unde trei neveste, Nicky, Molly și Debra, sunt tentate de ideea să își ucidă bărbații plictisitori, înșelători și machiști și chiar au șansa de a face asta. Când iubirea a devenit rutină, realitatea impune instrumente adevărate de reacție. Replicile sunt tăioase și atent construite, conducând scenariul dramatic către o reprezentare viguroasă, energică și cu mare succes la public
Cronici:
„Titlul original este Smell of the Kill și această comedie neagră chiar cu așa ceva operează. Miroase a pradă este un spectacol declarat „comedie neagră”, dar care, în fapt, este un model de teatru social, prin recursul la nivelul secund, cu mesaj remanent, dincolo de hohotul de râs și de emoția poveștilor.”
Marius Dobrin, Noi, prădătorii, revista SpectActor, nr. 1/2019

Fata babei și fata moșneagului
2025-06-07 18:00 - 19:00 | Teatrul pentru copii și tineret Colibri, Calea București, nr. 56, Craiova, Dolj, România
Spectacolul „Fata babei și fata moșneagului“, dramatizare de Valentin Dobrescu după Ion Creangă, regia Todor Valov, scenografia Stefka Kyuvlieva, muzica Alin Macovei – Moraru. În distribuție: Oana Stancu, Alis Ianoş, Geo Dinescu, Ionica Dobrescu, Marin Fagu, Adriana Ioncu, Daniel Mirea.

În timpul spectacolului se folosesc lumini stroboscop.
Spectacolul „Fata babei şi fata moşneagului“ le reaminteşte copiilor minunata poveste a lui Ion Creangă despre cum să creşti frumos fiind bun, harnic şi ascultător. Cei mici sunt fascinaţi de păpuşile în mărime naturală și de decorurile inspirate din viaţa comunităţii rurale. Se bucură de întâlnirea cu fata blândă, cu suflet milostiv, care primește răsplată pentru faptele ei bune. Nu același lucru se întâmplă când în scenă apare fata babei, personajul căruia îi vine de hac propria-i răutate.

Preț: 13 lei / pers.
Biletele se pot procura de la Agenția Teatrului Colibri, de luni până sâmbătă, între orele 10:00 – 13:00 / 16:00 – 19:00, iar duminica, între 10:00 – 13:00. Mai multe informații se pot obține la tel.: 0251.412.473.

Brunch & Party @Enoteca
2025-06-07 12:30 - 16:00 | Enoteca Social Bar, Calea Bucuresti 78a, Cladire de birouri Electroputere Parc, Craiova, Dolj, România
BRUNCH & PARTY Sâmbătă, 7 iunie. 🥂
Te așteptăm la un nou brunch cu ritm și savoare!
🍽️ Bufet generos
🍷 Vinuri delicioase și cocktail-uri savuroase
🎶 Muzică bună asigurată all day de @mindcage.official
– Sâmbătă, 7 iunie
– brunch bufet între 12:30 – 16:00, dar la râsete și 🥂 ne place să ne întindem până târziu
– 65 lei/persoană (băuturile se achită separat)
Rezervă-ți masa la 0722 102 400!

Studenții noștri pot mai mult, ediția a XII-a
2025-06-07 10:00 - 22:00 | Locații multiple, Craiova, Dolj, România
𝐒𝐭𝐮𝐝𝐞𝐧𝐭̦𝐢𝐢 𝐧𝐨𝐬̦𝐭𝐫𝐢 𝐩𝐨𝐭 𝐦𝐚𝐢 𝐦𝐮𝐥𝐭
𝟔-𝟕 𝐢𝐮𝐧𝐢𝐞 𝟐𝟎𝟐𝟓 | 𝐂𝐞𝐧𝐭𝐫𝐮𝐥 𝐕𝐞𝐜𝐡𝐢, 𝐂𝐫𝐚𝐢𝐨𝐯𝐚

Universitatea din Craiova te invită la cea de-a XII-a ediție a evenimentului „Studenții noștri pot mai mult”.

În perioada 6-7 iunie, vino în Centrul Vechi al Craiovei să vezi proiecte inovatoare și demonstrații live realizate de studenții UCv.

Evenimentul este organizat de Centrul de Consiliere si Orientare in Cariera – Universitatea din Craiova și Convenția Organizațiilor Studențești (COS).

Crosul Ziua Olimpică, ediția XXX
2025-06-07 09:00 - 12:30 | Parcul Nicolae Romanescu, Craiova, Dolj, România
Scop: celebrarea înființării Comitetului Olimpic Internațional ce a avut loc in anul 1894 la Sorbona
“Crosul Ziua Olimpică” este un eveniment sportiv international având ca scop promovarea participării tuturor oamenilor la sport indiferent de vârstă sau abilități sportive.
ORGANIZATORII COMPETIŢIEIDirecţia Judeţeană pentru Sport și Tineret DoljComitetul Olimpic și Sportiv RomânAcademia Olimpică Română – filiala Dolj
DATA, LOCAŢIA ŞI TRASEUL DE DESFĂŞURARE A COMPETIŢIEIDATA DE DESFĂŞURARE: 7 iunie 2025,Loc de desfășurare: Parcul Nicolae Romanescu,
Detalii și condiții de participare:Traseu: circuit în Parcul Nicolae Romanescu Craiova (Poarta II – Aleea laterala dreapta – Restaurant Ciobănașul / Valea Fetii – Aleea Centrală – Teatrul de Vara – Lacul Lebedelor – Aleea lateala dreaptă – sosire în poienița de după Lacul Lebedelor)

Cursa PRO – este destinată persoanelor cu vârstă de peste 18 ani (născuții 2006 și mai mari)– va avea o lungime de 7 km
Cursa FUN – este destinată persoanelor cu vârstă de peste 15 ani (născuții 2009 și mai mari)– va avea o lungime de 1,5 km
Cursa Copiilor 11 – 14 ani (nascuți 2010, 2011, 2012, 2013). Aceștia se pot înscrie doar cu acordul părinților, prin semnarea declarației de responsabilitate de către aceștia. Traseul va avea aproximativ 800 de metri.
Cursa Speranțelor– este destinată copiilor cu vîrsta între 7 – 10 ani. (născuți 2014, 2015, 2016, 2017)Particpipanții se pot înscrie doar cu acordul părinților, prin semnarea declarației de responsabilitate de către aceștia. Traseul va avea aproximativ 600 de metri.
Cursa Familiilor presupune o echipă formată din cel puțin un minor sub 6 ani (nascuți în anii 2018, 2019, 2020, 2021, 2022, 2023, 2024) si unul dintre părinții acestuia. Traseul va avea o lungime de aproximativ 400 m.– Distanța se parcurge în alergare sau mers, grupat în familie.– Se pot utiliza carucioare pentru copii
Cursa SPECIAL OLYMPICS– este destinată persoanelor cu dizabilități.– Traseul va avea o lungime de aproximativ 300 m.
ParticpipanțiiCONDIȚII DE PARTICIPARE ȘI ÎNSCIEREÎnregistrarea pentru toate cursele se poate face online pe site-urile competitiei: www.sportdolj.ro / https://www.facebook.com/djsportdolj/ în perioada 20 mai – 4 iunie 2025sauprin înscriere la fața locului la data desfășurării competiției.
Cu ocazia înscrierii/validării fiecare participant va primi număr de concurs și tricou în limita stocului și a mărimilor.
Toate înscrierile vor fi validate la secretariat în ziua concursului.
Pentru a participa în cursele de: participanții trebuie să îndeplinească următoarele conditii:PARTICIPANȚI PESTE 16 ANIsă se prezinte cu un act de identitate și să semneze declarației de responsabilitate
PARTICIPANȚI SUB 16 ANI• înscrierea individuală se va realiza de către un adult (tutore legal). Cu ocazia înregistrarii, persoana care face inregistrarea va completa declarația pe proprie răspundere privind asumarea responsabilității pentru persoanele înscrise (minori) în cursă precum și pentru faptul că aceștia sunt apți medical și că pot face față parcurgerii întregii distante. (formular înscriere)• Înscriere în mod organizat (școală / club sportiv) – persoana desemnată de către instituție va prezenta tabel nominal cu participanții și cu viză medicală (tabel).
Pe toata durata evenimentului, asistența medicală și protecția participanților vor fi asigurate de către organizatori.

PREMIIPremiile constând în tricouri, medalii sunt acordate de Comitetul Olimpic și Sportiv Român, Academia Olimpică Română, Direcția Județeană pentru Sport și Tineret Dolj
DREPTURI DE AUTORPrin înregistrarea în competiție, toți participanții vor autoriza de drept organizatorii, inclusiv partenerii acestora să folosească și să reproducă orice declarație sau imagine cu participanții în alergare sau nu.Organizatorii pot da aceste materiale unei terțe persoane fără acordul expres al participanților, această libertate fiind valabilă pe o peroadă nelimitată de timp atât pe plan național cât și internațional.
Prin ÎNSCRIEREA la această competiție concurenții acceptă automat prezentul Regulament.

Roots Season: Beethoven & Ceaikovski
2025-06-06 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
VINERI, 6 IUNIE 2025, ORA 19:00BEETHOVEN & CEAIKOVSKIORCHESTRA SIMFONICĂ A FILARMONICII „OLTENIA” DIRIJOR: RADU ZAHARIA SOLIST: ALBERT MAMRIEV (pian, GERMANIA)———-În program:– Ludwig van Beethoven: Concertul nr. 3 în Do minor pentru pian și orchestră, op. 37– Piotr Ilici Ceaikovski: Simfonia nr. 5 în Mi minor, op. 64———- Rezervați locurile online sau la agenția Filarmonicii
Bilete: 50 lei | 15 lei (elevi, studenți, seniori) Info bilete: 0251 414 698 | Luni-vineri, 10:00-18:00 Concertul este inclus în Abonamentul Melomanului. Detalii: filarmonicaoltenia.ro

Stand up comedy cu Radu Pietreanu
2025-06-06 19:00 - 20:30 | Teatrul pentru copii și tineret Colibri, Calea București, nr. 56, Craiova, Dolj, România
6 iunie, în #Craiova Radu Pietreanu – Stand-up & Distracție Maximă!
Radu Pietreanu revine pe scenă cu un show de stand-up memorabil, plin de umor savuros și glume care te vor face să râzi cu lacrimi! Dacă ai crescut cu Vacanța Mare sau pur și simplu îți place comedia de calitate, acest spectacol e pentru tine!
Povești nebune, glume geniale și un vibe de zile mari – toate într-o singură seară de distracție garantată!
Vârstă recomandată: 16+ (umor direct, fără perdea! )

Lansare de carte: „Maiorescu. Confesiunile unui stoic” - Adrian Jicu
2025-06-06 17:00 - 18:00 | Biblioteca Județeană Alexandru și Aristia Aman, Str. M. Kogălniceanu, nr. 9, Craiova, Dolj, România
Biblioteca Județeană „Alexandru și Aristia Aman” găzduiește vineri, 6 iunie 2025, lansarea volumului „Maiorescu. Confesiunile unui stoic” autor Adrian Jicu. Evenimentul se va desfășura în sala „Acad. Dinu C. Giurescu” începând cu ora 17.00, în prezența invitaților: Mihai Elne și Gabriel Nedelea. Moderator al evenimentului este Carmen Teodora Făgețeanu. Mircea și Lucian Suchici vor oferi celor prezenți un recital muzical.
Adrian Jicu, născut în 1979, în „cartierele democrate” ale Bacăului, este lector la Facultatea de Litere a Universității „Vasile Alecsandri” din Bacău și director al Bibliotecii Județene „C. Sturdza”. A absolvit Facultatea de Litere și Științe a Universității din Bacău, apoi masteratul de Literatură comparată, teorie literară şi antropologie culturală (Universitatea „Alexandru Ioan Cuza” Iași) și este doctor în ştiinţe umaniste, cu o teză intitulată H. Sanielevici – studiu monografic (coordonator, prof. univ. dr. Liviu Leonte, Universitatea „Alexandru Ioan Cuza” Iași). A urmat Școala Postdoctorală a Academiei Române, în cadrul proiectului Valorificarea identităților culturale în procesele globale (2011-2013), realizând o cercetare a publicisticii lui Mihai Eminescu.
A publicat volumele Dinastia Sanielevici. Prințul Henric, între uitare și reabilitare (Cartea Românească, 2008), Coordonate ale identității naționale în publicistica lui Mihai Eminescu. Context românesc și context european (Editura Muzeului Național al Literaturii Române, 2012), Caruselul cu hamsteri. Decupaje din literatura postdecembristă (Casa Cărții de Știință, 2014), Mon cher Basile. Eseu despre identitarul lui Vasile Alecsandri (Casa Cărții de Știință, 2014), Baricada de hârtie. Cronici, recenzii și alte anacronisme (Casa Cărții de Știință, 2020) și romanul Iorgu (Humanitas, 2022). A fost inclus în câteva antologii critice și de ficțiune. A obținut Premiul Special „Mihai Eminescu” al Centrului Cultural Bucovina și al Societății Scriitorilor Bucovineni (2014), Premiul de Excelență pe anul 2013, în domeniul eminescologiei, acordat de Centrul Academic Internațional „Mihai Eminescu” din Chișinău (2014) și Premiul pentru critică literară al revistei „Convorbiri literare” (2021).
Actualmente semnează cronici literare, comentarii critice, recenzii etc. în revistele „Observator cultural” și „Ateneu” și ține rubrica „Debuturi”, în revista „Convorbiri literare”.

Seară Grecească cu Ionuț Galani și Mircea Cazan la Casa cu Tei
2025-06-05 19:00 - 22:00 | Dolj
Seară Grecească la Casa cu Tei – 5 IunieVino să trăiești farmecul unei nopți de vară ca în Grecia!Pe 5 iunie, terasa noastră prinde viață alături de Galani Ionut și Mircea Cazan , într-un spectacol plin de muzică, voie bună și spirit elen.Te așteptăm cu preparate autentice, dans, ritmuri grecești și o atmosferă care te va purta direct pe malul Mării Egee!Preț: 110 lei/persoană Rezervări: 0772 298 032

CBC #92 Power of 3: Marketing Unleashed
2025-06-05 18:30 - 21:00 | Dolj
POWER OF 3: Marketing UnleashedVIDEO. ADS. WEB. Fără compromisuri.
Vrei să afli cum să-ți crești brandul și să atragi clienți într-o lume digitală saturată?Te invităm să descoperi formula câștigătoare într-o seară plină de insight-uri și strategii practice!
Când? Joi, 5 iunie, ora 18:30 Unde? Anemona Boutique Hotel
Speakeri invitați:
Tudor Ștefan, Robert Ștefănescu & Alin Sandu, specialiști în video marketing, reclame online și dezvoltare web.
Ce vei afla la eveniement:
Cum creezi videoclipuri captivante care vând.
Strategii avansate pentru reclame online eficiente.
Cum să-ți optimizezi prezența web pentru a crește vânzările.
Fără promisiuni exagerate, fără compromisuri—doar marketing care dă rezultate!
Locurile sunt limitate—rezervă-ți acum locul și află cum să-ți duci afacerea la următorul nivel!
Preț 49 RONEarly tickets 29 RON până pe 2.06.2025

Recital de pian Dejan Ilijic - Piano Jazz
2025-06-05 18:00 - 19:00 | Muzeul de Artă Craiova, Calea Unirii, nr. 15, Craiova, Dolj, România
JOI, 5 IUNIE 2025, ORA 18:00 – Muzeul de ArtăPIANO JAZZDEJAN ILIJIC (SERBIA)
Dejan este compozitorul și liderul trupei EYOT, cea mai exportată trupă de jazz din Serbia, cu concerte în 25 de țări, în 15 ani. În septembrie 2024 au ridicat sala în picioare la Craiova Jazz Festival, completând circuitul festivalurilor de la noi, printre care Gărâna Jazz, Brașov Jazz & Blues, Arad Jazz Fest, North West Fest Baia Mare, Etnojazz Tulcea, Jazz Fan Rising București și Cluj-Napoca, Jazz in the Park, Galați Jazz, TIFF Cluj-Napoca, Festivalul Filmului European Bucuresti, Festivalul Filmului Central European Timișoara.
———Preț bilet: 50 lei. Nu este inclus în abonament.

Lansare de carte: „Noi înșine. Un pelerinaj antropologic în lumea noastră de altădată” - Marian Munteanu
2025-06-04 17:00 - 18:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește miercuri, 4 iunie 2025, la ora 17.00, lansarea volumului „Noi înșine. Un pelerinaj antropologic în lumea noastră de altădată”, autor Marian Munteanu.
Volumul face parte din colecția „Rânduială”, apărută la Editura 1 Print.
La evenimentul de lansare vor lua cuvântul invitații:
– prof. univ. Dr. Gabriela Păsărin
– prof. univ. dr. Dinică Ciubotea
– Tudor Nedelcea, critic și istoric literar
– Cănureci Irinel Adrian, director al Secției Folclor din cadrul Muzeului Olteniei
Volumul „Noi înșine. Un pelerinaj antropologic în lumea noastră de altădată”, de Marian Munteanu, reprezintă o lucrare importantă în domeniul etnologiei și antropologiei culturale românești. Cartea investigează fondul cultural, tradițiile și obiceiurile din satul românesc tradițional, ce nu a fost supus influenței modernizării și globalizării. Prima parte a lucrării propune o incursiune în universul tradițional, cu accent pe caracteristicile esențiale ale acestuia, cu scopul de a sublinia importanța înțelegerii fundamentului cultural și spiritual al comunității rurale. Partea a doua reflectă un parcurs antropologic, prin prezentarea unor selecții de balade populare, mai puțin cunoscute astăzi.

Micul prinț
2025-06-03 19:00 - 20:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
„Ceea ce contează cu adevărat nu putem înțelege decât cu inima”.
Oana Pellea și Lari Griorgescu într-un turneu național cu MICUL PRINȚ de Antoine de Saint-Exupery.
Un spectacol care vorbește despre Iubire și Viața, despărțire și regăsire, responsabilitate și generozitate. Un spectacol plin de candoare și umor.
„Toți oamenii mari au fost cândva copii…dar doar câțiva dintre ei își mai amintesc”
O poveste ca un drum de reîntoarcere către sine, către ce este cu adevărat important în viață!
Un spectacol pentru oameni mari!
Un spectacol pentru copilul din TINE!
eveniment omagial dedicat împlinirii a 80 de ani de la dispariția autorului
Spectacolul se împlinește prin scenografia lui Vladimir Turturică și muzica lui Adrian Nour.
Videoproiecție – Constantin Șimon
Afiș – Răcoreanu Ionuț
Foto – Adi Bulboacă
Sponsor Principal: BRD
Turneu Organizat de SpectacolTM
Producție Asociația Goong

Conferința Afaceri în siguranță – contracte comerciale
2025-06-03 18:00 - 20:30 | Ramada Plaza Craiova, Calea Bucuresti, nr 1, Craiova, Dolj, România
Eveniment: Afaceri în siguranță – contracte comerciale 3 iunie 2025 18:00 – 20:30 Ramada Plaza, Craiova Participare GRATUITĂ Înscrierea obligatorie: https://forms.gle/hTHT6B8HVNcW6VMG7
𝐃𝐞𝐬𝐩𝐫𝐞 𝐞𝐯𝐞𝐧𝐢𝐦𝐞𝐧𝐭:Într-un context economic în continuă schimbare, siguranța juridică a contractelor comerciale devine esențială pentru orice afacere. Vino pe 𝟑 𝐢𝐮𝐧𝐢𝐞 la Ramada Plaza Craiova și află cum poți preveni riscurile juridice în relațiile comerciale și cum poți construi contracte clare, sigure și durabile.
Evenimentul este dedicat antreprenorilor, managerilor, profesioniștilor din domeniul economic și tuturor celor implicați în luarea deciziilor de business, oferind soluții aplicate și exemple practice din realitatea juridică a companiilor românești.
𝐒𝐩𝐞𝐚𝐤𝐞𝐫: 𝐅𝐥𝐨𝐫𝐢𝐧 𝐈𝐨𝐫𝐝𝐚𝐜𝐡𝐞Avocat cu peste 25 de ani de experiență în drept comercial, Florin Iordache a lucrat exclusiv cu societăți și entități economice din multiple domenii.A activat anterior ca jurist și coordonator în companii multinaționale din domeniul financiar și oferă consultanță juridică de top în:– Drept societar, bancar și al asigurărilor– Contracte comerciale și achiziții publice– Fiscalitate, insolvență, fuziuni, divizări– Reprezentare în fața autorităților și instanțelorColaborează cu patronate și asociații din domeniul automotive, transporturi și asigurări, oferind servicii personalizate atât la nivel național, cât și pentru companii internaționale active în România.
Acces & Înscriere Locuri limitate – rezervă-ți locul completând formularul de înscriere: https://forms.gle/hTHT6B8HVNcW6VMG7
Nu rata această oportunitate de a învăța de la un profesionist cu o carieră solidă în dreptul afacerilor și de a face networking cu alți oameni de business din Craiova!
Te așteptăm cu drag!

Privește înapoi cu mânie
2025-06-03 17:00 - 18:30 | Teatrul Național Craiova – Sala Atelier, Str. A. I. Cuza, nr. 11, Craiova, Dolj, 200585, România
PREMIERĂ la Teatrul Național „Marin Sorescu” din Craiova!

„Privește înapoi cu mânie” de John Osborne – regia Alexandru Boureanu
Sala Atelier

O poveste despre iubire, clasă socială și conflicte personale!

Privește înapoi cu mânie prezintă povestea unui tânăr cuplu, Alison și Jimmy Porter, care se străduiesc să facă față conflictelor de clasă și să navigheze printr-o căsnicie în declin în Anglia anilor ’50. Alison provine dintr-o familie de clasă superioară, în timp ce Jimmy, deși bine educat, are rădăcini în clasa muncitoare. Conflictul dintre cele două universuri sociale are un impact profund asupra relației lor, generând tensiuni și neînțelegeri. Spectacolul explorează teme precum diviziunile sociale, frustrările personale și dificultățile de comunicare într-o căsnicie în care iubirea și resentimentele coexistă. Drama subliniază provocările aduse de statutul social și așteptările culturale, reflectând complexitatea relațiilor interumane în contextul istoric al epocii.

Distribuția:
Elena Ianichi, Adrian Tudor, Nadina Urs, Lucian Vlăsceanu

Asistență regie: Roxana Mutu
Decor: Alina Chervase
Costume: Adelina Galiceanu
Producător delegat: Claudia Gorun

Spectacol realizat în parteneriat cu Departamentul de Arte și Media al Facultății de Litere, Universitatea din Craiova.

Durată spectacol: 100 minute

Marș ”Colorează-ți viața altfel! Spune NU drogurilor”
2025-06-03 17:00 - 18:00 | Piața Frații Buzești, Craiova, Dolj, România
Dragi craioveni, parinti si elevi, Centrul Județean de Resurse și Asistență Educațională Dolj va invitam sa le fiti alaturi marti 03 iunie 2025, incepand cu ora 17,la un marș cu titlul ”Coloreaza-ti viata altfel! Spune NU drogurilor” Acesta incepe din ”Piata Fratii Buzești” se continua pe centrul vechi si ne oprim in Piata Prefecturii.Pentru eveniment va rugam sa purtati tricouri albe sau chiar inscriptionate cu mesajul nostru ”Coloreaza-ti viata Altfel! Spune NU drogurilor”La manifestare vor participa 200 de elevi din unitatile de invatamant din Craiova, alaturi de profesori consilieri si profesori diriginti.Ni se alatura evenimentului Inspectoratul Școlar Județean DOLJ Asociatia Pro Rezilienta, Polisea Craiova, Asociatia Just.

Tache, Ianke și Cadâr
2025-06-02 20:00 - 21:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Tache, Ianke şi Cadâr
AUTOR: Victor Ion Popa
REGIE: Horațiu Mălăele
SCENOGRAFIE: Maria Miu
MUZICĂ: George Marcu
LUMINI: Grigore Andrei Mihai
PRODUCĂTOR: Bulandra-CortinaAG-SpectacolTM
DURATĂ: 1h 30 min fără pauză
Scrisă în 1932, piesa Tache, Ianke şi Cadâr a trecut proba timpului şi a devenit unul dintre cele mai populare şi mai montate texte interbelice din literatura dramatică românească. Povestea celor trei mici negustori – un român, un evreu şi un turc – a căror tihnă monotonă e tulburată de o dilemă de ordin personal, redefineşte relațiile interetnice şi, în profunzime, cele interumane. Tache, Ianke şi Cadâr formulează întrebări şi propune răspunsuri actuale într-o manieră plină de umor, în care slăbiciunile umane sunt tratate cu o ironică indulgență, iar posibilitățile de negociere prin înțelegere reciprocă sunt evidențiate cu o inteligență fină.

Tezaur de gusturi
2025-06-01 10:00 - 17:00 | Ramada Plaza Craiova, Calea Bucuresti, nr 1, Craiova, Dolj, România
𝐓𝐄𝐙𝐀𝐔𝐑 𝐃𝐄 𝐆𝐔𝐒𝐓𝐔𝐑𝐈 – 𝟑𝟏 𝐦𝐚𝐢 & 𝟏 𝐢𝐮𝐧𝐢𝐞 𝐥𝐚 Ramada Plaza Craiova! După succesul ediției din toamnă Craiova, capitală gastronomică est-europeană, vă invităm la un weekend plin de gusturi locale, vinuri alese și experiențe de neratat! Degustări | Conferințe despre enoturism | Crame din toată țara | Masterclass cu Chef Ciprian Nicolescu & Cezar Ioan Intrare liberă Eveniment organizat cu sprijinul Primaria Municipiului Craiova, Liceul de Industrie Alimentară – Craiova, We Are Romania și Vinul.ro. Hai să celebrăm împreună gusturile autentice ale Olteniei!

BUCATE OLTENEȘTI & VINURI ROMÂNEȘTI / DEGUSTĂRI ȘI CONFERINȚE GASTRONOMICE
31 MAI – 1 IUNIE 2025 – RAMADA PLAZA CRAIOVA

“Zilele Craiovei” la Ramada Plaza din localitate constituie prilejul unei noi întâlniri a publicului generalist și a profesioniștilor cu bucatele oltenești și cu vinurile românești, în 31 mai – 1 iunie 2025, în cadrul mai larg al proiectului “Craiova, capitală gastronomică est-europeană”. Ca întregul proiect, și această reuniune este organizată de Liceul de Industrie Alimentară din localitate cu sprijinul Primăriei Craiova și cu implicarea platformei de gândire și acțiune We Are Romania / YOU ARE WELCOME.
31 mai – Prima zi a evenimentului, între orele 12:00 și 19:00, este rezervată degustărilor: o expoziție de bucate realizate în atelierele Liceului de Industrie Alimentară (LIA) și un Masterclass de praz & vinuri din soiuri românești susținut de Chef Ciprian Nicolescu (Ellipse City Restaurant by Ramada Plaza) și Cezar Ioan (vinul.ro).
Tot în 31 mai – în același interval orar, oaspeții se vor întâlni cu mai multe crame din Oltenia și din țară: au confirmat până în prezent Avincis, Banul Mărăcine, Budureasca, Crama de Piatră, Crama Oprișor, Domeniile Panciu, Domeniile Vînju Mare, Domeniul Drăgași, Olterra. În expoziția cu degustare vor fi prezentate și uleiurile de măsline multimedaliate internațional Eliada – inițiativă a antreprenorului craiovean Cătălin Adam.
În aceași după-amiază de sâmbătă va avea loc conferința “Turismul enogastronomic și cultural și dezvoltarea locală” – unde cei prezenți vor asista la studii de caz din Bulgaria (Anelia Hristova & Iulia Bahovski, “North East Wine Tours Bulgaria”) și din România (Florin Opriș, “Descoperă vinurile Olteniei”; David Sandu, “Crama de Piatră” din Dealu Mare; Alina Podiuc, “Domeniul Drăgași” din Drăgășani).
Duminică, 1 iunie, de la orele 11:00, va avea loc cea de-a 10-a ediție a conferințelor naționale “Gastronomia – cu bune, cu rele”, dedicate brandului de țară al României izvorât din patrimoniul culinar și cultural românesc – tema de etapă fiind “brandul regional oltenesc și oportunitățile în HoReCa și în retailul internațional”.
Cu participarea cadrelor didactice și a elevilor de la Liceul de Industrie Alimentară (LIA) Craiova, pe 1 iunie va avea loc și o consfătuire cu privire la modurile în care instituția poate pregăti cât mai bine absolvenții de care ospitalitatea și industria de profil au atâta nevoie în momentul de față.

Meet the Dogs - Târg de adopții canine în Parcul Romanescu
2025-06-01 10:00 - 14:00 | Parcul Nicolae Romanescu, Craiova, Dolj, România
Salubritate Craiova invită craiovenii la un nou târg de adopții canine! Astfel, în data de 1 iunie 2025, în zona Debarcader din Parcul „Nicolae Romanescu”, între orele 10:00 și 14:00, va avea loc un nou târg de adopții canine în cadrul căruia vor fi promovați, spre adopție, un număr de șapte câini din adăpostul public.
În urma adopției, aceștia vor pleca la noile lor case sterilizați, deparazitați, microcipați și vaccinați, primind totodată carnet de sănătate și fiind înregistrați în Registrul de Evidență al Câinilor cu Stăpân.
Evenimentul se bucură de sprijinul sponsorilor Maxi Pet România și Eurotehnica IT&C, partenerii noștri care asigură pachete-cadou pentru adoptatori, precum și mobilitatea câinilor în cadrul târgului și pentru noii stăpâni, prin lese și zgărzi. De asemenea, alături de noi vor fi și ofițeri din cadrul Inspectoratului de Poliție Județean Dolj – Biroul pentru Protecția Animalelor. Evenimentul se desfășoară cu sprijinul Primăriei Municipiului Craiova, Poliția Locală a Municipiului Craiova, RAADPFL Craiova.
Nu uitați: adopția unui câine din adăpostul public este gratuită conform legii și se face în baza actului de identitate valabil. Vă așteptăm!

Zilele Craiovei 2025 - Program duminică, 01.06
2025-06-01 09:00 - 23:00 | Locații multiple, Craiova, Dolj, România
PROGRAM ZILELE MUNICIPIULUI CRAIOVA

Duminică, 01 iunie

09:30 – 16:00 Muzeul Cărții și Exilului Românesc • Ziua Copiilor la Muzeu: escape room literar, jocurile copilăriei, schimb de cărți, ora de lectură în aer liber, film și desene animate românești

10:00 – 12:00 Esplanada Teatrului pentru Copii și Tineret Colibri • Desene pe asfalt • Atelierul copilăriei MĂȘTI pentru COPII • Teatru interactiv cu jocuri teatrale

10:00 – 13:00 Parcul Nicolae Romanescu – zona Foișor • Ziua Mișcării – Direcția Județeană pentru Sport și Tineret Dolj

10:00 – 14:00 Holul Universității din Craiova • Cupa Municipiului Craiova la șah – Clubul de Șah Rokada Craiova

10:00 – 14:00 Parcul Nicolae Romanescu – zona Debarcader • Târg de adopții canine – SC Salubritate Craiova SRL

10:00 – 14:00 Str. A.I. Cuza (vizavi de Teatrul Național „Marin Sorescu”) • Expoziție mașini de epocă – Retromobil

10:00 – 15:00 Parcul Nicolae Romanescu – Lac • Concurs de pescuit pentru copii – Asociația Club Sportiv UP Carp

10:00 – 17:00 Muzeul Olteniei • Expoziția Incursiune în istoria Craiovei

09:00 – 13:00 Hipodrom – Parcul Nicolae Romanescu • Concurs și demonstrație de echitație – Marele Premiu al Municipiului Craiova – SCM Craiova și Federația Ecvestră Română

10:00 – 21:00 Str. Theodor Aman • ExpoFlora

10:00 – 21:00 Str. A.I. Cuza (English Park) • Test drive trotinete – Gentle Electric

10:00 – 21:00 Str. A.I. Cuza, zona Universitate – Teatrul Național „Marin Sorescu” • Salonul AutoShow – Camera de Comerț și Industrie Dolj

10:00 – 21:00 Str. A.I. Cuza (English Park) • Activități de promovare Semimaratonul Craiovei – ARTI Craiova

10:00 – 22:00 Piața William Shakespeare • Târgul Zilelor Craiovei – meșteri populari, manufactură contemporană, antichități și ateliere de creație – Asociația Carousel Project

10:00 – 22:00 Calea Unirii, zona Doljana • Târg de handmade și antichități – Manufaktura Biju

10:00 – Fantasy Park • Spectacole pentru copii

11:00 – 23:00 Piața Mihai Viteazul, Părculeț Mercur, Str. A.I. Cuza • Food Truck Festival – Check-OUTeam

16:00 – 20:30 Str. A.I. Cuza (English Park) • Atelier String Art • Atelier de creație – personalizare rame foto • Atelier de creație – pictură vase din ceramică – Leroy Merlin

17:00 – 18:00 McDonald’s – Universitate – Piața Mihai Viteazul • Parada Craiovei – Vis de copilărie

18:00 – 23:00 Piața Mihai Viteazul
Spectacol pentru copii – Elefănțelul curios, Teatrul pentru Copii și Tineret Colibri
Filarmonica Oltenia Craiova & Corul Glasuri Cristaline – Păpușile lui Gepetto
Alexia Țalavutis & Band
Lidia Buble
ANDRA
Foc de artificii
MC Tom Crîngureanu

19:30 – 21:00 Teatrul de Vară – Parcul Nicolae Romanescu • Spectacol de dans Ritmuri de Suflet – Asociația Culturală Sportivă Freaks Dance

Victor Biliac @Toska
2025-05-31 22:00 - 2025-06-01 02:00 | Dolj

Planetarium
2025-05-31 10:30 - 16:00 | Teatrul Național Craiova – Foaier, Str. A. I. Cuza, nr. 11, Craiova, Dolj, 200585, România
❣️PLANETARIUM @Teatrul Naţional Craiova #TabaradeGenii
✅ Sâmbătă, între orele 10:30 – 16:00 ⏐Proiecții pentru copii //Planetariu* Focul Ceresc – Povestea Soarelui
*proiecțiile se repetă la fiecare 15 minute
** 26 copii / proiectie – serie
👉O călătorie fascinantă în inima stelei care ne dă viață. Află cum funcționează reactorul gigantic al Soarelui, ce forțe uriașe generează erupții solare spectaculoase și cum influențează activitatea solară viața pe Pământ.
Observăm Soarele cu ajutorul celor mai performante telescoape – de pe Pământ și din spațiu – și descoperim secretele coroanei solare, ale furtunilor magnetice și ale energiei nucleare ascunse în miezul său.
❣️O explorare uimitoare a unei stele aparent obișnuite, dar cu totul extraordinară: singura cunoscută care a dat naștere vieții.

UNDERGROUND IX
2025-05-30 20:00 - 23:59 | Galeria Arta 2, Str. Știrbei Vodă, nr. 9, Craiova, Dolj, 200653, România
UNDERGROUND IX – 30 / 31 May 20:00 00:00
UNDERGROUND FACTORY
A Poet is joining the revolution.
A Bboy will have a performance.
A Dark Trap artist is presenting his genesis collection and promote his upcoming musical drop.
A marketing brand and an iconic Meme coin will be presented to the public too!
Glitch art / post-photography / digital paintings.
UNDERGROUND IX, we are not the same
4448 DIGITAL ARTAIN’T NOTHINALTLIERANASTASIA NFT ARTBBOY VIKY DLT FAMILYDESULTORETIENIE BROUZESGRIMSKYRMONDO PARISNASTY STZNONE32X32OWN THE DOGESCAMARTSTINA JONES

Alexander Rybak VIP Tour Craiova
2025-05-30 20:00 - 23:00 | Ramada Plaza Craiova, Calea Bucuresti, nr 1, Craiova, Dolj, România
Alăturați-vă nouă pentru o experiență de neuitat alături de violonistul, cântărețul și câștigătorul Eurovision de renume internațional, Alexander Rybak!
Acest eveniment exclusivist Meet & Greet din Craiova, România oferă o oportunitate unică de a-l întâlni pe Alexander Rybak și de a vă bucura de câteva perfeormance-uri live.
Indiferent dacă sunteți fan recent sau de multă vreme al muzicii lui, nu ratați această șansă de a intra în legătură cu el personal!
Fiecare bilet oferă acces unei persoane la:
– O reprezentație live de Alexander Rybak
– O oportunitate exclusivă Meet & Greet
– Șansa de a face o fotografie împreună sau de a obține un autograf
– Șansa de a crea amintiri de durată alături de artist

Roots Season: Young Artists
2025-05-30 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
Roots Season: YOUNG ARTISTS
VINERI 30 MAI 2025 – 19:00 Sala Filarmonicii Oltenia
Concert simfonic dedicat Zilei Internaționale a Copilului
ORCHESTRA SIMFONICă A FILARMONICII OLTENIA
Dirijor
CONSTANTIN GRIGORE
SOLIȘTI: NICHOLAS BAȘCOVEANU, AYLIN MARIA PALIU, ROBERT ȘUIU, LEVI GHIDICEANU (vioară), DIANA-ANDREEA BADEA (violoncel) RUBEN-NATHAN GHIDICEANU, DAVID PETRE (pian)
În program:
– Antonio Vivaldi: Concertul în La minor pentru vioară, orchestră de coarde și clavecin
– Constantin Dimitrescu: Dans țărănesc pentru vioară și orchestră
– Gaetano Pugnani/Fritz Kreisler: Preludiu și Allegro pentru vioară și orchestră
– Friedrich Seitz: Concertul nr. 2 pentru vioară și orchestră, op. 13 (p. I)
– Joseph Haydn: Concertul nr. 1 în Do major pentru violoncel și orchestră (p. I)
– Felix Mendelssohn-Bartholdy: Concertul nr. 1 în Sol minor pentru pian și orchestră, op. 25
– Franz Liszt: Concertul nr. 1 în Mi bemol major pentru pian și orchestră, S. 124
——-
🎟 Rezervați locurile preferate online sau la agenția Filarmonicii
Bilete: 50 lei | 15 lei (elevi, studenți, seniori)
📍 Concertul este inclus în Abonamentul Melomanului.
📞 Info bilete: 0251 414 698 | Luni-vineri, 10:00-18:00
🔎 Detalii: filarmonicaoltenia.ro

Magic Revolution Show - Arta magică a circului - Craiova
2025-05-30 18:00 - 19:30 | Cercul Militar Craiova, Str. Marin Sorescu, nr. 2, Craiova, Dolj, 200642, România
✨🎪🤹🎭💥 CRAIOVA 💥🎭🤹🎪✨
📆 VINERI 30 mai ora 18:00 Cercul Militar
🎭 #MagicRevolutionShow creator de spectacole cu tematică ajunge din nou în orașul tău cu un spectacol SENZAȚIONAL, după 3 generații de artiști și turnee prin țară și străinătate punem în scenă 🎪 ,, ARTA MAGICĂ A CIRCULUI ” 🎪 cu un program unic prezentat pe marile scene din VIENA 🏛️
Magie, Iluzionism, Efectele speciale, Iluzii de scenă, Jonglerie Modernă, Quick Change Magic, Apariții & Dispariții (iepuri-porumbei) Evadări din sacul magic, Levitație spectaculoasă si multe alte surprize.
Un spectacol interactiv, educativ, distractiv pentru întreaga familie!!!
🎩 ATELIER DE MAGIE 🎩
Vino să înveți si puțină magie si poți achiziționa aparate magice și trucuri haioase pentru acasă sa îți distrezi prietenii si colegii.
Sau poți câștiga un truc MAGIC GRATUIT in cadrul concursului prezentat în spectacol 🎁 PLUS UN IEPURAȘ ADEVĂRAT 🐰
POȚI PLECA ACASĂ CU IEPURELE MAGICIANULUI 🎩
Rezervări online exclusiv pe platforma BLT.ro ( în primele rânduri) rezervă rând, loc si număr si le ai asigurate. Orașele se regăsesc în link👇
https://www.blt.ro/magic-revolution-show-events.html
🎫Biletele cu reducere se pot achiziționa doar fizic de la sala de evenimente în limita locurilor disponibile înainte cu 1 oră de începerea spectacolului. (Cu posibilitatea de a se susține al doilea spectacol)
Rezervări: 0740645354
🎭 ” Magia este o artă și arta o facem noi ” 🎭

Tactici esențiale pentru o carieră imobiliară de succes | Craiova
2025-05-30 13:00 - 14:00 | Ramada Plaza Craiova, Calea Bucuresti, nr 1, Craiova, Dolj, România
Imaginează-ți o carieră imobiliară în care știi clar ce ai de făcut, ai un plan predictibil de venit și în sfârșit înțelegi cum să-ți crești brandul personal și să atragi clienți constant.
Când? Vineri, 30 Mai 2025, Ora 13:00 Unde? Craiova, Hotel Ramada
Participă la evenimentul organizat de Keller Williams Craiova, dedicat agenților imobiliari care își doresc mai mult decât tranzacții ocazionale – o carieră construită pe claritate, performanță și rezultate.
Ce vei învăța?
Care este realitatea pieței imobiliare din Craiova în 2025 Ce pași concreți trebuie să urmezi pentru a trece de la haos la structură și profit Cum construiești un brand personal memorabil și eficient Ce cifre și indicatori financiari trebuie să urmărești ca să fii profitabil Cum îți creezi o hartă de acțiune pentru a-ți atinge obiectivele de venit
Participarea este gratuită, pe bază de înscriere prealabilă, în limita locurilor disponibile
Înscrie-te aici: https://forms.gle/nEautYFEnAvHNiGs9
Obține mai multe informații: +40 735 172 000
Te așteptăm cu entuziasm!

CBC#91: Poveste de succes - Sinless Consumabile și Ambalaje Horeca: Marius & Daiana Ciuciuc
2025-05-29 18:30 - 21:00 | Dolj
Te invităm să descoperi cum o afacere locală a reușit să se impună pe piață, promovând soluții sustenabile și inovatoare pentru industria Horeca!
Când? Joi, 29 mai, ora 18:30 Unde? Showroom Sinless
Speakeri:
Marius & Daiana Ciuciuc, fondatorii Sinless, vor împărtăși cum au dezvoltat o afacere cu impact pozitiv asupra mediului și comunității locale.
Ce vei afla la eveniment:
Strategiile din spatele unui business eco-friendly de succes.
Secretele marketingului în industria Horeca.
Cum să transformi sustenabilitatea în avantaj competitiv.
Locurile sunt limitate, înscrie-te acum și află povestea Sinless direct de la cei care au creat-o!
Rezervă-ți locul: https://craiovabusinessclub.ro/cbc-91-poveste-de-succes…/
Pret 49 RONEarly tickets 29 RON până pe 26.05.2025
Transformă inspirația în acțiune și descoperă cum poți contribui și tu la un viitor mai curat și mai sustenabil pentru afacerea ta!

Lansare de carte: „Portocaliu" de Anda Simion
2025-05-29 18:00 - 19:30 | Dolj
Lansare de carte: „PORTOCALIU” de Anda Simion
Vă invităm cu drag la evenimentul de lansare a romanului PORTOCALIU, semnat de Anda Simion — o poveste emoționantă despre căutări interioare, revelații și curajul de a descoperi adevărul.
Joi, 29 mai 2025 Ora: 18:00 Librăria Smart Cup, str. Popa Șapcă, nr. 14, Craiova (vizavi de Colegiul Carol I)
„De mult nu am mai avut bucuria unei astfel de descoperiri.” — Oana Pellea
Intrarea este liberă. Vino să cunoști autoarea și să iei parte la o seară specială de literatură, dialog și inspirație!
Cartea este deja disponibilă aici: https://www.libris.ro/portocaliu-anda-simion-LIB978-606-029-916-5–p42432866.html
Nu uita să dai share și să inviți prietenii!
